విలక్షణ పాత్రలు, విలక్షణ నటనకు పెట్టింది పేరు ఆర్.నారాయణమూర్తి. ముఖ్యంగా బడుగు, బలహీన వర్గాల సమస్యలు, సామాజిక అంశాలపైనే అతడు సినిమాలను తీశాడు. తన డైలాగ్ డిక్షన్తో ప్రేక్షకుల్లో తనకంటూ ఓ స్థానం సంపాదించుకున్నాడు. అయితే.. ఫ్లాపులతో సతమతమవుతున్న జూనియర్ ఎన్టీఆర్కు టెంపర్ ఎలాంటి బ్రేక్ ఇచ్చిందో తెలిసిందే. ఆ సినిమాలో ఓ రోల్ను నారాయణ మూర్తికి ఆఫర్ చేసినా అతడు తిరస్కరించాడట. ఆ పాత్రను ఎందుకు తిరస్కరించాడో నారాయణమూర్తి కారణాన్ని వివరించాడు. ఓ టీవీ చానల్కు, హెడ్ కానిస్టేబుల్ వెంకట్రామయ్య ఆడియో ఫంక్షన్లో ఆ విషయాలు చెప్పాడు. టెంపర్ సినిమాలో ఓ గొప్ప పాత్రను పూరి జగన్నాథ్ ఆఫర్ చేశాడని, ఆ కేరెక్టర్ చేయాల్సిందిగా తనను ఎన్టీఆర్ ఎంతో ప్రేమగా అడిగాడని వెల్లడించాడు. తనకు మంచి చేద్దామన్న ఉద్దేశంతోనే వారు తనకు ఆ పాత్రను ఇస్తామన్నా చేయనన్నానని చెప్పాడు. ఎందుకంటే.. జూనియర్ ఆర్టిస్ట్ స్థాయి నుంచి తనకంటూ ఓ పంథా ఏర్పరచుకుని హీరోగా సినిమాలు చేస్తున్నానని, మళ్లీ ఓ జూనియర్ ఆర్టిస్ట్గా వెనక్కు వెళ్లలేనని క్లారిటీ ఇచ్చాడట.తాను ఇలాగే ఉంటానని, తన రాజ్యానికి తానే రాజునని అన్నాడు. నేటి డైరెక్టర్లలో పూరి జగన్నాథ్ ఎంతో గొప్ప దర్శకుడని, తాను తీసేది, చూపించేది ముక్కుసూటిగా కుండబద్దలు కొట్టినట్టు చూపిస్తాడని కొనియాడాడు. అంతేగాకుండా ప్రస్తుత తరం హీరోల్లో ఎన్టీఆర్ ఓ గొప్ప నటుడని ప్రశంసించాడు. అలాంటి వారు వచ్చి అడిగినా సినిమాను వద్దన్నానని, తనకు మేలు చేయాలన్న ఉద్దేశంతో వచ్చినందుకు వారికి వందనాలు కూడా చెప్పానని వెల్లడించాడు. తాను హీరోగానే కొనసాగుతానని, మహా అయితే.. ఇంకో ఐదారేళ్లు మాత్రమే సినిమాలు చేస్తానని అన్నాడు. మరి, ఇన్ని చెప్పిన నారాయణ మూర్తి తనకు ఎలాంటి పాత్రలు ఇస్తే చేస్తాడో కూడా చెప్పాడు. శంకరాభరణంలో సోమయాజులు చేసిన పాత్ర, మూగమనసులు సినిమాలో అక్కినేని నాగేశ్వరరావు, ఆత్మబంధువులో నందమూరి తారకరామారావు, మట్టిలో మాణిక్యం, సంబరాల రాంబాబు, సత్తెకాలపు సత్తయ్య, సర్వర్ సుందరం వంటి సినిమాల్లో చలం, నగేశ్ చేసినటువంటి పాత్రలను ఎవరైనా ఆఫర్ చేస్తే.. తనకు నచ్చితే చేస్తానని మనసులో కోరికను బయటపెట్టాడు. అంతేకాదు.. ఇటీవల బాలీవుడ్లో రికార్డుల పంట పండిస్తున్న దంగల్ సినిమాలో ఆమిర్ ఖాన్ పాత్ర వంటివి ఇచ్చినా తప్పకుండా చేస్తానని అన్నాడు. అంతేకానీ, సైడ్ కేరెక్టర్లు మాత్రం చేయబోనని స్పష్టం చేశాడు.
vilakshana paatralu, vilakshana natanaku pettindi paeru ar.narayanamurthy. mukhyamgaa badugu, balaheena vargala samasyalu, saamaajika amsaalapaine atadu cinimaalanu teesaadu. tana dailag dikshantho prekshakullo tanakantu oo sthaanam sampaadinchukunnaadu. ayithe.. flapulatho satamatamavutunna joonier entercu temper elanti breake ichindo telisinde. aa cinemalo oo rolnu narayana moortiki affer chesina atadu tiraskarinchaadata. aa paatranu enduku tiraskarinchado narayanamurthy kaaranaanni vivarinchaadu. oo tv chaanalku, head conistable venkatramayya audio functionlo aa vishayaalu cheppaadu. temper cinemalo oo goppa paatranu puuri jagannath affer chesadani, aa carector cheyalsindiga tananu ntr entho premagaa adigadani velladinchaadu. tanaku manchi cheddamanna uddesamtone vaaru tanaku aa paatranu istamanna cheyanannanani cheppaadu. endukante.. joonier artist sthaayi nunchi tanakantu oo panthaa erparachukuni heeroga cinimaalu chestunnanani, malli oo joonier artistga venakku vellalenani clarity ichadata.taanu ilaage untaanani, tana raajyaaniki taane rajunani annadu. neti directorlalo puuri jagannath entho goppa darsakudani, taanu teesedi, choopinchedi mukkusuutigaa kundabaddalu kottinattu chuupistaadani koniyadadu. antegakunda prastuta taram herollo ntr oo goppa natudani prasamsinchaadu. alanti vaaru vachi adigina sinimaanu vaddannaanani, tanaku melu cheyalanna uddesamto vachinanduku vaariki vandanaalu kuudaa cheppaanani velladinchaadu. taanu heerogane konasaagutaanani, mahaa ayithe.. inko aidaarellu matrame cinimaalu chestaanani annadu. mari, inni cheppina narayana muurti tanaku elanti paatralu iste chestado kuudaa cheppaadu. sankaraabharanamlo somayajulu chesina paatra, moogamanasulu cinemalo akkineni nageshwararao, aatmabandhuvulo nandamuri tarakaramarao, mattilo maanikyam, sambaraala rambabu, sattekaalapu sattayya, sarvar sundaram vanti cinemallo chalam, nagesh chesinatuvanti paatralanu evaraina affer cheste.. tanaku nachite chestaanani manasulo korikanu bayatapettadu. antekaadu.. iteevala balivudlo rikaardula panta pandistunna dangal cinemalo aamir khan paatra vantivi ichina tappakunda chestaanani annadu. antekani, said kerectorlu maatram cheyabonani spashtam cheshaadu.